FTSE 100
FTSE 100 Index (angļu: Financial Times Stock Exchange Index, neformāli Footsie) ir Londonas Fondu biržas vadošais indekss. To aprēķina neatkarīgs uzņēmums FTSE Group, kas kopīgi pieder laikrakstam Financial Times un Londonas Fondu biržai. Indeksu sāka aprēķināt 1984. gada 3. janvārī, par bāzes vērtību pieņemot 1000 punktu. Tas sasniedza savu augstāko vērtību (6950,6 punkti) 1999. gada 30. decembrī.